[{"text_idx": "#000001", "text": "La 25an de aprilo post la fino de leciono de Esperanto okazis subskribado en la elementa lernejo Donfang en la urbo Changzhou."}, {"text_idx": "#000002", "text": "C\u0302ar la Universalaj Kongresoj de Esperanto malgrandig\u0302as dum la lastaj jaroj, la korea movadisto S\u0302losilo konsilis al mi mobilizi c\u0302inajn esperantistojn alig\u0302i al la 102a UK en Seulo. Mi ne povis rifuzi lian konsilon, c\u0302ar multajn jarojn c\u0302i tiu korea esperantisto c\u0302eestis niajn Esperanto-arang\u0302ojn. La c\u0302ina esperantisto devas subteni la gravan okazon en Koreio. Kion fari?"}, {"text_idx": "#000003", "text": "Mi denove iniciatis la c\u0302inan stafeton simile al la pasinta por la centjarig\u0302o de UEA, kun la helpo de samideanoj Montego kaj Spado. C\u0302i-foje la c\u0302ina stafeto startis la 1an de januaro en la budhisma monah\u0302ejo Utaj S\u0302u\u0306anzen, kie okazis nia tradicia Novjara Pacobena Ceremonio gvidita de la fama bonzo kaj esperantisto Miaohui. La stafeto jam trapasis 15 urbajn Esperanto-klubojn inkluzive de tri lernejoj kun pli ol 600 subskriboj. La stafeto dau\u0306ras de urbo al urbo malrapide pro tio, ke la lokaj esperantistoj povas kunveni nur en nelabora tago, sabato au\u0306 dimanc\u0302o. Sed malgrau\u0306 c\u0302io la c\u0302ina stafeto ankorau\u0306 kuros al novaj urboj g\u0302is Seulo!"}]